
VERUCI VULGARE
Informații generale destinate pacienților


Ce reprezintă?

Verucile vulgare (popular, negii) sunt tumori benigne ale pielii determinate de papilomavirusul uman (HPV). Verucile vulgare pot infecta persoane de toate vârstele, dar sunt mai frecvente la copii și adulți tineri, cu o incidență estimată la aproximativ 10%. 
Diagnosticul se pune clinic și, în cazuri foarte rare și dificile, prin examen histologic sau PCR.

De ce apar?
 
Modalitatea de transmitere a virusului HPV este interuman, prin contactul cu pielea infectată și ce a suferit chiar și un microtraumatism. Fiind un virus foarte rezistent la mediul exterior, există și posibilitatea contaminării în locuri precum piscine și săli de sport. Perioada de incubație este variabilă, de la câteva săptămâni, la 1 an. Există aproximativ 120 de subtipuri de HPV care pot determina, în funcție de localizare, diferite aspecte clinice printre care și verucile comune.

Cum evoluează? 

Evoluția naturală este către vindecare spontană. De cele mai multe ori, din cauza aspectului cosmetic si afectarea funcțională, pacientul dorește îndepartarea tumorii. Este important de menționat că niciuna dintre metodele disponibile nu permite eradicarea completă a virusului, care poate explica frecvența recurenței sau a rezultatelor incomplete.


Există factori care pot influența evoluția bolii?

Afecțiuni dermatologice ce afectează bariera cutanată și imunosupresia reprezintă factori de risc. Dermatita atopică și imunosupresia în cadrul pacienților cu transplant de rinichi sunt bine cunoscute. 


Tratament

METODE DE DISTRUCȚIE CHIMICĂ. Aplicare sau injectare de substanțe de tipul:
Keratolitice. Acidul salicilic este cel mai utilizat agent keratolitic. Alte keratolitice pot fi utilizate în combinație sau nu: acid lactic, acid mono- și tricloracetic, acid glicolic etc.
Glutaraldehidă, Podofilina și podofilotoxina, 5-fluor-uracil, bleomicina , retinoizii.

METODE DE DISTRUCȚIE FIZICĂ
Crioterapia cu azot lichid acționează prin inducerea unei leziuni buloase ce ridică veruca de la baza sa. Este unul dintre cele mai utilizare tratamente pentru veruci. Poate fi o procedură dureroasă. 
Electrocoagulare ± excizie chirurgicală (chiuretaj) sub anestezie locală. Există riscul de cicatrice și recidivă.
Laserul CO2, Laserul pulsat 585 nm.

[bookmark: _GoBack]TRATAMENT IMUNODULATOR: Imiquimod 

